Source: https://www.riigiteataja.ee/akt/411042017012?tegevus=telli-teavitus
Timestamp: 2019-09-17 02:51:34+00:00
Document Index: 5124641

Matched Legal Cases: ['§ 7', '§ 9', '§ 11', '§ 6', '§ 1', '§ 14', '§ 7', '§ 9', '§ 11']

Müügikoha hooajalise laienduse kord – Riigi Teataja
Müügikoha hooajalise laienduse kord
Müügikoha hooajalise laienduse kord - sisukord
§ 7 Loa muutmine
§ 9 Kujunduspõhimõtted ja nõuded müügikoha hooajalisele laiendusele
§ 11 Kehtetuks tunnistamine
RT IV, 11.04.2017, 12
Vastu võetud 06.04.2017 nr 1
Määrus kehtestatakse „Kohaliku omavalitsuse korralduse seadus“ § 6 lg 3 p 2 ja Võru Linnavolikogu 14. detsembri 2016 määruse nr 34 "Volituse andmine" § 1 alusel, arvestades "Kaubandustegevuse seadus" § 14 lg-s 3 sätestatut.
(1) Määrus reguleerib müügikoha hooajalise laienduse (edaspidi hooajaline laiendus) kooskõlastamist ja selle paigaldamiseks loa andmist Võru linna haldusterritooriumil.
(2) Määruses sätestatut ei kohaldata:
2) tänavakaubandusele müügipileti alusel.
Määruses kasutatakse termineid kaubandustegevuse seaduses sätestatud tähenduses. Lisaks kasutatakse määruses termineid järgmises tähenduses:
1) müügikoha hooajaline laiendus ─ müügikoha vahetus läheduses väljaspool siseruume asuv ja müügikoha juurde kuuluv piiritletud ala, kus kaupleja vahetult pakub ja müüb kaupa või pakub ja osutab teenust;
2) müügikoha hooajalise laienduse inventar ─ kaubandusliku teabe tahvel, müügiriiul, müügistange, lauad/toolid, prügikast, päevavari, markiis, jahutus- ja sügavkülmkapp, valgusti, gaasisoojendi, konteinerhaljastus, atraktsioonid ja muu müügikohaga seostatav inventar;
3) piire ─ konteinerhaljastused, aiad, taiesed ja muud linnapilti sobivad linnakujunduselemendid, mis eraldavad ajutise müügikoha või müügikoha hooajalise laienduse ülejäänud alast;
4) hooaeg ─ kauplemiseks määratud aeg kestvusega üldjuhul kuni kuus kuud kalendriaastas.
(1) Hooajalise laienduse võib paigaldada Võru Linnavalitsuse (edaspidi linnavalitsus) loa alusel ja selles sätestatud tingimustel.
(2) Hooajalise laienduse luba annab õiguse kasutada hooajalise laienduse alust maa-ala loal märgitud tingimustel.
(3) Hooajalise laienduse loa võib anda kuni kolmeks hooajaks.
(4) Loa andjal on õigus piirata hooajalise laienduse hooaja pikkust.
(1) Loa saamiseks esitab kaupleja linnavalitsusele kirjaliku taotluse (lisa), millele on lisatud järgmised dokumendid:
1) asendiplaan, kus on näidatud hooajalise laienduse maa-ala asukoht ja mõõdud;
2) inventari olemasolul selle värvifoto;
3) piirde olemasolul selle visuaalne lahend (joonis, värvifoto vms);
4) maa omaniku kooskõlastus, kui maa omanikuks ei ole Võru linn.
(2) Sõltuvalt hooajalise laienduse asukohast võib linnavalitsus nõuda müügikohas ja selle lähenduses:
1) turvalisuse tagamise kava ning jäätmekäitluse korraldamise kirjeldust;
2) muinsuskaitseameti või keskkonnaameti kooskõlastust.
(1) Loa annab, keeldub, muudab või tunnistab kehtetuks linnavalitsus korraldusega 21 päeva jooksul, arvates loa taotlemiseks viimase vajaliku dokumendi saamisest.
(2) Loa andmisel hindab linnavalitsus hooajalise laienduse sobivust linnaruumi.
(3) Hooajalise laienduse luba ei ole võõrandatav ega üle antav.
(4) Hooajalise laienduse loal märgitakse:
5) hooajalise laienduse paigaldamise aeg ja hooaja pikkus;
Hooajalise laienduse loa andmisest võib keelduda järgmistel juhtudel:
1) puuduvad käesoleva määruse paragrahvi 4 lõikes 1 nimetatud dokumendid või esitatud taotluses või dokumentides on puudusi ja kaupleja ei ole puudusi määratud tähtajaks kõrvaldanud;
2) tegevus hooajalisel laiendusel võib häirida vahetus läheduses elavaid või püsivalt viibivaid inimesi;
4) hooajaline laiendus on vastuolus õigusaktidega;
6) kaupleja on rikkunud eelmisel hooajal hooajalise laienduse loa tingimusi ning jätnud rikkumise määratud tähtajaks kõrvaldamata;
§ 7. Loa muutmine
Hooajalise laienduse luba võib muuta:
2) kui ilmnevad kooskõlastuse tingimuste muutmist vajavad asjaolud.
Hooajalise laienduse luba tunnistatakse kehtetuks kui:
1) taotleja on teatanud kirjalikult tegevuse lõpetamisest või taotleja on tegevuse lõpetanud;
2) taotleja ei täida loa tingimusi;
3) taotleja ei täida hooajalisel laiendusel õigusaktides sätestatud nõudeid.
§ 9. Kujunduspõhimõtted ja nõuded müügikoha hooajalisele laiendusele
Hooajalise laienduse paigaldamisel lähtutakse järgmistest kujunduspõhimõtetest ja nõuetest:
1) müügikoha inventar paigaldatakse tänavakattele;
2) tänavakohviku, lillekaupluse jmt suveterrassi võib piirata piirdega, kasutades statsionaarset piiret ja markeerides piiret konteinerhaljastusega või jättes piirdega piiramata sõltuvalt hooajalise laienduse konkreetsest asukohast ja ümbruskonda sobivusest;
3) on lubatud tekstiilist või sünteetilisest tekstiilist päevavarjude, markiiside või katuste kasutamine;
4) on soovitatav kasutada kujunduses sobivat hooajalist konteinerhaljastust (suvelillede amplid, kastid, potid jms);
5) kujunduses ei ole soovitatav kasutada kunstlilli;
6) ei ole soovitatav inventarina kasutada plastmassist mööblit.
Järelevalvet käesoleva määruse täitmise üle teostab linnavalitsus.
§ 11. Kehtetuks tunnistamine
Kehtetuks tunnistatakse Võru Linnavalitsuse 17. juuni 2011 määrus nr 15 "Hooajalise müügi korraldamine" (RT IV, 30.10.2012, 47).